open-index/open-wikipedia-markdown huggingface dataset:
Khieu Samphan

**Khieu Samphan** (khmer: ខៀវ សំផន; født 27. juli 1931 i provinsen Svay Rieng i Kambodsja i Fransk Indokina) er en tidligere politiker fra Kambodsja. 

Han var en av lederne for Røde Khmer i Kambodsja, statsminister 1975-1976 og formelt statssjef fra 1976 til 1979, skjønt den virkelige høyeste makt da lå hos Pol Pot. Røde Khmer-tribunalet fant ham i november 2018 skyldig i folkemord, forbrytelser mot menneskeheten og grove brudd på Genèvekonvensjonene.

## Liv og virke
### Bakgrunn
Khieu Samphan ble født som den eldste av fem barn til en dommer i den østkambodsjanske provinsen Svay Rieng. Familiefaren hørte til en elite i det eksisterende kongeriket, som mellom 1863 og 1953 var et fransk protektorat. Khieu Samphan tilhørte khmerfolket som var i flertall blant landets folkeslag.

Etter å ha gått på Lycée Sisowath i Phnom Penh fikk Khieu et kongelig stipend for studier i Frankrike. Først studerte han i Montpellier og deretter ved Sorbonne. Selv om Kambodsja på det tidspunktet var selvstendig, oppsøkte Khieu det han kalte forbilder for den antikolonialistiske kamp, som for eksempel den franske advokat Jacques Vergès, som ifølge *Der Spiegel* (47/2007) førte ham i kontakt med kommunistiske grupper, og ledere av Røde Khmer, særlig Saloth Sar (1925-1998).

### Røde Khmer
Allerede føt Røde Khmers makttovertahelse i 1975 ble han leder av det fryktede  Bureau 870 i partiorganisasjonen Angkar. Under Røde Khmers herredømme var Khieu Samphan etter at prins Norodom Sihanouk var blitt tvunget til avgang, statsoverhode fra 1976 til 1979 i det nye *[[Demokratisk Kampuchea]]*, som landet nå ble kalt, og fremstod i den internasjonale offentlighet som regimets ansikt. Dette var en rolle han fortsatte å utøve fro Røde Khmer også etter 1979.

Etter den vietnamesiske invasjon i 1979 og terrorregimets fall, flyktet han til Folkerepublikken Kina, hvorfra han fremstod i De Forente Nasjoner som den offisielt anerkjente representant for Kambodsja. I 1982 dannet Røde Khmer og prins Norodom Sihanouk en eksilregjering, «Koalisjonen for det demokratiske Kampuchea», med Khieu Samphan som visepresident med tilsyn med utenrikspolitikken. I 1985 ble han offisielt gjort til Pol Pots etterfølger som leder av Røde Khmer. I 1991 representerte Khieu Samphan Røde Khmer under fredsforhandlingene i Paris. 

Valget i landet i 1992, som fant sted under FN-oppsyk, ble under Khieu Sanphan boykottet av Røde Khmer.

### Kapitulasjon
I desember 1998 overgav Khieu Samphan og Pol Pots tidligere nestkommanderende Nuon Chea seg til den kongelige kambodsjanske regjering. Statsminister Hun Sen motsatte seg internasjonalt påtrykk og Khieu Samphan ble verken arrestert eller rettsforfulgt den gang.

### Rettssak og dom
Rettsforfølgelse begynte i 2008. Den gikk over mange år. Khieu Samphan ble i november 2018 av Røde Khmer-tribunalet funnet skyldig i folkemord, forbrytelser mot menneskeheten og grove brudd på Genèvekonvensjonene.

## Referanser


## Eksterne lenker
* 
*
Frank Spellman

**Frank Isaac Spellman** (født 17. september 1922 i Malvern, Pennsylvania, død 12. januar 2017) var en amerikansk vektløfter som deltok i de olympiske leker 1948 i London.
 
Spellman ble olympisk mester i vektløfting under Sommer-OL 1948 i London. Han vant den tredje tyngste vektklassen, mellomvekt opp til 75,0 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Spellman løftet sammenlagt 390,0 kilo, 7,5 kilo mer enn sølvvinneren og landsmannen Peter George.

## OL-medaljer
* 1948  London -  **Gull** i vektløfting, mellomvekt

## Referanser


## Eksterne lenker
*
Nosa Igiebor

**Emmanuel Nosakhare Igiebor**, oftest kalt **Nosa Igiebor** eller bare **Nosa**, (født 9. november 1990) er en nigeriansk fotballspiller som spiller for den kanadiske klubben Vancouver Whitecaps.

Han har tidligere spilt for Sharks, Warri Wolves, Lillestrøm Sportsklubb,  Real Betis og Hapoel Tel-Aviv. Igiebor er en spiller som kan brukes på kantene eller sentralt i midtbanen.

## Referanser


## Eksterne lenker
*
Peter George

**Peter George** (født 29. juni 1929, død 28. juli 2021) var en amerikansk vektløfter som deltok i de olympiske leker 1948 i London, 1952 i Helsingfors og 1956 i Melbourne.
 
George vant en olympisk sølvmedalje i vektløfting i Sommer-OL 1948 i London. Han kom på andreplass i den tredje tyngste vektklassen, mellomvekt opp til 75,0 kg. Det var totalt seks vektklasser, en mer enn i de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. George løftet sammenlagt 382,5 kilo, 7,5 kilo mindre enn gullvinneren og landsmannen Frank Spellman.

Fire år senere, i Sommer-OL 1952 i Helsingfors, ble han olympisk mester i vektløfting i mellomvekt.

Han vant en gullmedalje vektløfting i mellomvekt i de første Panamerikanske leker 1951 i Buenos Aires i Argentina

## OL-medaljer
*  1952  Helsingfors -  **Gull** i vektløfting, mellomvekt  USA
*  1948  London -  Sølv i vektløfting, mellomvekt  USA
*  1956  Melbourne -  Sølv i vektløfting, mellomvekt  USA

## Referanser


## Eksterne lenker
*
Outardes 2 vannkraftverk

**Outardes 2 vannkraftverk** er et vannkraftverk i Outardeselva  i Canada, i det østlige Québec. Elva renner ut i Atlanterhavet via St. Lawrence-bukta. Vannkraftverket har en installert total vannkrafteffekt på  472 MW. 

## Referanser


## Eksterne lenker
* Liste med bilder og data for alle vannkraftverkene til Hydro Quebec.
Cantref

**Cantref**, flertall **Cantrefi**, var en betegnelse for landinndeling i middelalderens Wales, spesielt viktig for de walisiske lovene kodifisert under Hywel Dda.

Cantrefi var den viktigste og første administrative inndelingen innenfor middelalderens walisiske kongedømmer. Etter hvert ble disse igjen inndelt i den mindre enheten cymydau. Navnet «cantref» kommer av walisisk *Cant* som betyr hundre (jf. engelsk *hundred*, norsk herred) og *tref* som i moderne walisisk betyr by (tilsvarende engelsk *town*), men som opprinnelig var en benevnelse for mindre eller de minste bosettinger. Størrelsen på cantrefi varierte. Det vanlige var at de bestod av to eller tre cymydau, men den største cantrefen, Cantref Maur («Store Cantref») i dagens Carmarthenshire, var inndelt i sju cymydau.

## Historie
Historien til cantrefi er vist ved at de ofte markerer grensen mellom dialekter. Noen var opprinnelig små riker i seg selv; andre kan ha vært kunstige enheter opprettet senere.

Cantrefi var av særskilt betydning i administrasjonen av walisisk lov, Cyfraith Hywel. Hver cantref hadde sin egen domstol, som var en forsamling av uchelwyr, de viktigste landeierne i cantref. Dette ville bli ledet av kongen hvis han tilfeldigvis var til stede, eller hvis han ikke var til stede, av hans representant. Bortsett fra dommerne ville det være en kontorist, en vaktmester og noen ganger to profesjonelle sakkyndige. Cantref-domstolen behandlet forbrytelser, fastsettelse av grenser og arv. Retten overtok senere mange av funksjonene til cantrefs domstol, og i enkelte områder er navnene på *commoter* (engelsk betegnelse avledet fra walisiske *cwmwd*, en sekulær deling av land) mye bedre kjent enn navnet på cantref som de utgjorde deler av. Commoter overtok senere de juridiske funksjonene til cantrefi.

## Referanser
The Mars Voltas diskografi

The Mars Volta er et amerikansk progressivt rockeband dannet i 2001. De har gitt ut fem studioalbum, et konsertalbum, to EPer og ni singler. The Mars Volta består av Omar Rodriguez-Lopez, Cedric Bixler-Zavala, Isaiah Ikey Owens, Juan Alderete, Marcel Rodriguez-Lopez, Thomas Pridgen og John Frusciante (Red Hot Chili Peppers) på albumet.

Bandets første studioalbum, *[[De-Loused in the Comatorium]]*, ble utgitt i 2003 etter at bandet avsluttet en turné i Europa som «support act» for Red Hot Chili Peppers. Albumet er produsert av Rick Rubin, og det er basert på historien om kunstneren Julio Venegas (fra El Paso, Texas), som begikk selvmord i 1996. I 2005 ga bandet ut sitt andre album *[[Frances the Mute]]*, som er basert på en historie fra en dagbok som bandmedlem Jeremy Ward hadde funnet i en bil. Albumet solgte over 100&nbsp;000 eksemplarer den første uken etter utgivelsen, og gikk rett inn på fjerdeplass på Billboard 200-listen. Den første singelen fra albumet, «The Widow», nådde 20.-plass på UK Singles Chart. Konsertalbumet *[[Scabdates]]* ble utgitt senere samme år. Deres tredje album Amputechture ble utgitt i 2006 og debuterte på en 9.-plass på Billboard 200. Det solgte over 59&nbsp;000 eksemplarer den første uken. Deres fjerde studioalbum *[[The Bedlam in Goliath]]* ble utgitt i 2008 og debuterte på 3.-plass på Billboard 200.

23. juni 2009 ga The Mars Volta ut sitt femte studioalbum Octahedron, som er bandets første album på Warner Brothers Records. Fra albumet har det blitt gitt ut to singler, «Cotopaxi» og «Since We've Been Wrong».

## Studioalbum

Utgitt: 24. januar 1972
Plateselskap: Motown

## Biografialbum

## Konsertalbum

[1] Var på *Billboard* 200-hitlisten på 76.-plass

## EP

## Singler

## Musikkvideo

## Referanser


## Kilder
*
* 
*

## Eksterne lenker
* The Mars Voltas offisielle nettsider
* The Mars Volta på Allmusic
Kristina Motzfeldt

**Eva Kristina Motzfeldt** (født 16 oktober 1945) er en svensk klinisk ernæringsfysiolog. Hun arbeidet som klinisk ernæringsfysiolog ved Rikshospitalet, hvor hun blant annet arbeidet med klinisk rådgivning rundt sykdommen Fenylketonuri (PKU). Motzfeldt har publisert artikler i internasjonale forskningstidsskrifter og har utgitt en rekke bøker om matlaging og helse. 

Kong Harald utnevnte 19. juni 2009 Motzfeldt til ridder av 1. klasse av Den Kongelige Norske Fortjenstorden «for hennes virke for barn med alvorlig sykdom.»"

## Bibliografi (utvalg)
* Kirsten Ahring, Amaya Bélanger-Quintana, Katharina Dokoupil, Hulya Gokmen Ozel, Anna Maria Lammardo, Anita MacDonald, Kristina Motzfeldt, Maria Nowacka, Martine Robert og Margreet van Rijn: «Dietary management practices in phenylketonuria across European centres», *Clinical Nutrition*, bd. 28, nr. 3, 2009, s. 231-236
* med Ruth Aag og Else Lill Bjønnes: *Glutenfri mat – godt og sunt*, Oslo: Kolibri forlag, 2002
* med Solvår Hardeng: *Mat ved sykdom, uhell, forgiftninger*, Oslo: Kolibri, 2001
* med Kjell Aas og Marianne Hox: *Mat ved allergi og intoleranse*, Oslo: Kolibri forlag, 2001
* med Johan Ek: *Matvarereaksjoner hos barn*, 2. utgave, Høvik: Mead Johnson Nutritionals, 2000
* Kristina Motzfeldt, R. Lilje, G. Nylander: Breastfeeding in phenylketonuria, *Acta paediatrica Supplement*, nr. 432, 1999, s. 25-7
* med Kjell Aas, Marianne Hox og Else Lill Bjønnes: *Melkefri mat – godt og sunt*, Oslo: Kolibri forlag, 1997
* med Kjell Aas, Wenche Frölich og Else Lill Bjønnes: *Allergikokeboken*, Oslo: Kolibri, 1986

## Referanser
Maple Station

**Maple Station** er et band fra Larvik i Norge. Bandet ble startet i 2009 av trommis og produsent Anders Grimstad. Bandet spiller pop, rock, funk og country.

Bandets første vokalist var Liv Einarsen Eidspjeld (fra 2009 til 2013) som også var med å starte bandet Briskeby i slutten av 1990-årene.

Siri Fredrikke Lundvang (2014) var vokalist i  Maple Station kun en kort periode i 2014

Ragni Hovland (2015–) er nå bandets vokalist og frontfigur.

Maple Station er signert hos plateselskapet PST Mjuzik og Foxy boxing records.

Maple er et anagram og ble satt sammen av forbokstavene til bandmedlemmene som var med i oppstarten 2009.

På Maple Station sin første utgivelse (Maple Station 2010) er Liv Eidspjeld tekstforfatter og Pål Thorstensen låtskriver. Etter Liv Eidspjeld sluttet i bandet er Pål Thorstensen tekstforfatter og låtskriver.

## Medlemmer
* Ragni Hovland (vokal)
* Kjell Norbakken (bass)
* Pål Svendby Thorstensen (gitar)
* Anders Muren Grimstad (trommer)
* Morten Forbord (bass) 2009-2019
* Siri Fredrikke Lundvang (vokal) 2014
* Liv Einarsen (Vokal) 2009-2013

## Diskografi
* 2009 – Buttercup (singel)
* 2010 – *Maple Station (LP)*
* 2016 - Man from the Bayou 2016 (singel)
* 2016 - For Ella (LP)
* 2018 - First light (Single)
* 2018 - Lunch box (EP)
* 2023 - I want to feel the desert highway (Single)
* 2024 - Northern Light (LP)

## Referanser


## Eksterne lenker
*
Harold Sakata

**Toshiyuki «Harold» Sakata** (1920–1982) var en amerikansk vektløfter og skuespiller som deltok i de olympiske leker 1948 i London.
 
Sakata vant en olympisk sølvmedalje i vektløfting under Sommer-OL 1948 i London. Han kom på andreplass i den nest tyngste vektklassen, lett tungvekt opp til 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft; press, rykk og støt. Sakata løftet sammenlagt 380,0 kg, 37,5 mindre enn gullvinneren og landsmannen Stanley Stanczyk.

Sakata medvirket i James Bond-filmen *[[Goldfinger (film)|Goldfinger]]*. Han spilte rollen som «Oddjob», livvakten til skurken Auric Goldfinger.

## OL-medaljer
* 1948  London -  Sølv i vektløfting, lett tungvekt

## Referanser


## Eksterne lenker
* 
*
Fredrik Kristiansen

**Fredrik Kristiansen** (født 29. mars 1981 i Bergen, oppvokst på Stathelle) var utviklingssjef i Nettby Community AS, og sto bak Norges to største nettsamfunn Nettby og Blink. 

Kristiansen ble i 2000 ansatt i Dagbladets DB Medialab som utvikler, der han utviklet Blink som ble lansert i 2001. Etter at Kristiansen sluttet i Dagbladet i 2006, startet han nettsamfunnet Nettby sammen med VG Multimedia i 2006. 

Dagbladet saksøkte Kristiansen i 2008 for 609 millioner kroner for å ha stjålet kildekoden fra Blink og benyttet kildekoden for å utvikle Nettby. Samme år gikk Kristiansen til motsøksmål mot Dagbladet for injurier. Den 20. august 2010 inngikk Nettby Community AS og DB Medialab et forlik som innebar at Nettby Community AS skulle betale 24 millioner kroner til DB Medialab, og unngikk dermed at saken havnet i retten. I Dagens Næringsliv het det at rettssaken ville kostet Nettby Community AS 35-40 millioner kroner i advokatsalær i tillegg til rundt 10 millioner kroner som rettssaken allerede hadde kostet. To måneder senere opplyste Nettby Community AS at Nettby ville bli avviklet fra 1. januar 2011 på grunn av fallende medlemstall og inntekter.

## Referanser
John Davis (vektløfter)

**John Henry Davis** (1921–1984) var en amerikansk vektløfter som deltok i de olympiske leker 1948 i London og 1952 i Helsingfors.
 
Davis ble olympisk mester i vektløfting under Sommer-OL 1948 i London. Han vant den tyngste vektklassen, tungvekt over 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Davis løftet sammenlagt 452,5 kilo, 27,5 kilo mer enn sølvvinneren og landsmannen Norbert Schemansky.
 
Han vant en gullmedalje vektløfting i tungvekt under de første Panamerikanske leker 1951 i Buenos Aires i Argentina.

## OL-medaljer
*  1948  London -  **Gull** i vektløfting, tungvekt  USA
*  1952  Helsingfors **Gull** i vektløfting, tungvekt  USA

## Eksterne lenker
*
Svaneordenen

**Svaneordenen** eller **Vår Frues selskap med svanen** (latin: *Societas beatae Mariae virginis*, tysk: *Der Orden unserer lieben Frauen zum Schwan*, *Schwanenorden* eller *Schwanenritterorden*) var en brandenburgsk ridderorden innstiftet 29. september 1440 av kurfyrst Frederik II av Brandenburg. Navnet Svaneordenen stammer fra gjenopptakelsesprosjekt under Fredrik Vilhelm IV av Preussen i 1843.

## Beskrivelse
Ordenen var et adelig brorskap viet til jomfru Maria. Ved innstiftelsen ble det bestemt at ordenen skulle består av maksimalt 30 riddere og sju kvinnelige medlemmer. Det politiske formålet med ordenen var å samle adelskapet i Brandenburg under det nye dynastiet innstifteren tilhørte, huset Hohenzollern. Ordenen fikk sete i Premonstratenserordenens kloster i Harlungerberg ved Brandenburg Altstadt. I 1459 etablerte grunnleggerens yngre bror, markgreve Albrecht Achilles, en avdeling av ordenen basert i kapellet viet Sankt Georg i Sankt Gumpertus-kirken i Ansbach.

Ordenstegnet for Svaneordenen var opphengt i et kjede og var todelt. Øverst hang en gjengivelse av jomfru Maria med Jesusbarnet, stående på en halvmåne og omgitt av en strålekrans. Under dette hang en svane omgitt av et linklede. Svanen symboliserer Kristi offer. Kjedet hadde ledd bestående av hjerter innsatt i «hestebremser», klemmer med spisse tenner, et instrument som symboliserte hjertets helende straff gjennom anger, skriftemål og bot. Ordenens katolske symbolikk medførte at den ikke overlevde reformasjonen. 

Svaneordenen var trolig et forbilde for den danske Elefantordenen, innstiftet omkring 1457 av Christian I. Kongen var gift med Dorothea av Brandenburg, datter av markgreve Johan av Brandenburg.

## Referanser


## Kilder
* D'Arcy Jonathan Dacre Boulton: *The knights of the crown. The monarchical orders of knighthood in later medieval Europe, 1325–1520*, 2. utgave, Boydell Press, 2000, s. 589–597.
* Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Odense Universitetsforlag, 2005, s. 21–71
Georgios Papandreou

**Georgios Papandreou** (gr. Γεώργιος Παπανδρέου) er navnet til flere personer:

*Georgios Papandreou (1888–1968) – statsminister i Hellas i periodene 1944-1945, 1963 og 1964-1965
*Georgios Papandreou (født 1952) – ovenståendes sønnesønn, statsminister i Hellas fra 2009 til 2011
Arne Berg (kjemiker)

**Arne Berg** (født 1949) er en norsk kjemiker som arbeider i legemiddelindustrien. Han er forskningsdirektør i GE Healthcare og er særlig kjent for sitt arbeid med medisinsk bildediagnostikk.

Berg er utdannet ved Universitetet i Oslo der han i 1979 avla doktorgrad i kjemi med avhandlingen *A study of some allylic halides carrying electron-withdrawing substituents in the γ-position*. Samme år begynte han å arbeide i Nycomed. I sin karriere i legemiddelindustrien har han særlig arbeidet med utvikling av kontrastvæsker og bildediagnostikk, både for røntgen, magnettomografi, computertomografi og ultralyd.

Det kongelige hoff kunngjorde 2. oktober 2009 at kongen har utnevnt Berg til ridder av 1. klasse av St. Olavs Orden «for hans sentrale rolle innen forskning og utvikling av diagnostiske legemidler.» I 2011 ble han tildelt Norsk Kjemisk Selskaps medalje til minne om Guldberg og Waages massevirkningslov. 

## Referanser
Lars Løkke Rasmussens første regjering

**[[Lars Løkke Rasmussen]]s regjering** var Danmarks regjering fra 7. april 2009 til 3. oktober 2011. Regjeringen var en koalisjonsregjering som utgikk fra Venstre og Det Konservative Folkeparti, som med støtte fra Dansk Folkeparti hadde flertall i Folketinget. Regjeringen ble dannet etter at Anders Fogh Rasmussen ble utnevnt til generalsekretær i NATO våren 2009, og ble avløst av Helle Thorning-Schmidts regjering etter folketingsvalget 2011.

## Medlemmer

## Kilder
*Oversikt hos stm.dk
Reg Harris

**Reginald «Reg» Hargreaves Harris** (født 1. mars 1920, død 22. juni 1992) var en britisk syklist som deltok i de olympiske leker 1948 i London.

Harris vant to olympiske sølvmedaljer i sykling under Sommer-OL 1948 i London. Han kom på andreplass i både sprintkonkurransen og i tandem. I sprinten ble han slått av italienske Mario Ghella og i tandem ble han og Alan Bannister nummer to bak det italienske tandemparet Ferdinando Teruzzi og Renato Perona.

## OL-medaljer
* 1948  London -  Sølv sykling, sprint   Storbritannia
* 1948  London -  Sølv sykling, tandem   Storbritannia

## Eksterne lenker
*
Axel Schandorff

**Axel Schandorff** (født 3. mars 1926 i København, død 28. januar 2016 samme sted) var en dansk syklist som deltok i de olympiske leker 1948 i London.

Schandorff vant en olympisk bronsemedalje i sykling under Sommer-OL 1948 i London. Han kom på tredjeplass i sprintkonkurransen bak italienske Mario Ghella og Reg Harris fra Storbritannia.

Axel Schandorff var far til ballettdanserinnen Silja Schandorff.

## OL-medaljer
* 1948  London -  Bronse i sykling, sprint

## Referanser


## Eksterne lenker
*
Norbert Schemansky

**Norbert Schemansky** (født 30. mai 1924 i Detroit, Michigan, død 7. september 2016 i Dearborn, Michigan) var en amerikansk vektløfter som deltok i de olympiske leker 1948 i London, 1952 i Helsingfors,  1960 i Roma og 1964 i Tokyo.
 
Schemansky vant en olympisk sølvmedalje i vektløfting under Sommer-OL 1948 i London. Han kom på andreplass i den tyngste vektklassen, tungvekt over 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Schemansky løftet sammenlagt 425,0 kilo, 27,5 kilo mindre enn gullvinneren og landsmannen John Davis.

Fire år senere, under Sommer-OL 1952 i Helsingfors, ble han olympisk mester i vektløfting, han vant den nest tyngste vektklassen mellomtungvekt, opp til 90,0&nbsp;kg, Schemansky løftet sammenlagt 445,0&nbsp;kg.

## OL-medaljer
* 1952  Helsingfors -  Gull i vektløfting, tungvekt
* 1948  London -  Sølv i vektløfting, mellomtungvekt
* 1960  Roma -  Bronse i vektløfting, tungvekt
* 1964  Tokyo -  Bronse i vektløfting, tungvekt

## Referanser


## Eksterne lenker
*
Jackson (elv)

**Jackson River** er ei elv i delstaten Virginia i USA. Den er en av hovedtilløpene til elva James, som dannes ved samløpet av elvene Jackson og Cowpasture.

Jackson-elva har utspring i Highland County nær grensa til Vest-Virginia. Den renner sørover mellom Back Creek Mountain og Jack Mountain, og inn i Bath County. Den fortsetter inn i Alleghany County hvor den er oppdemmet med Gathright-demninger og danner Moomaw-sjøen. Deretter fortsetter elva først sørover og deretter mot øst og passerer byene Covington og Clifton Forge før den løper sammen med Cowpasture og danner James-elva.
Vlasta Foltová

**Vlasta Foltová** (født 14. desember 1913 i Praha, død 2001) er en tidligere tsjekkoslovakisk turner. Hun har medaljer fra ett OL og to turn-VM.

Hun deltok i OL i 1936, her fikk hun sølv i lagkonkurransen. Tyskland vant denne konkurransen. Individuelt fikk hun ingen medaljer; kvinnene konkurrerte individuelt i OL-sammenheng først under OL i 1952. Poengoversikten tilsier likevel at hun kom på 5.-plass sammenlagt med 66,45 poeng, med 5.-plass i hopp, 7.-plass i skranke og 17.-plass i bom, som var de tre apparatene kvinnene turnet i under lagkonkurransen. Hun ble dermed Tsjekkoslovakias beste turner sammenlagt.

I VM-sammenheng var hun med og vant laggull i to VM på rad, i 1934 og 1938. Verdensmesterskapet i 1934 var det første der kvinner fikk delta.

## Referanser


## Eksterne lenker
*
Jacques Dupont

**Jacques Dupont** (født 19. juni 1928, død 4. november 2019) var en fransk syklist som deltok i de olympiske leker i 1948 i London.

Dupont ble olympisk mester i sykling under Sommer-OL 1948 i London. Han vant 1000 meter tempo foran Pierre Nihant fra Belgia og britiske Thomas Godwin. Han vant en bronsemedalje sammen José Beyaert og Alain Moineau i lagkonkurransen i landevei over 194,6 kilometer.

Han vant sykkelrittet Paris–Tours i 1951 og 1955.

## OL-medaljer
* 1948  London -  **Gull** sykling, 1000 meter tempo
* 1948  London -  Bronse sykling, landevei 194,6&nbsp;km, lag  Frankrike

## Referanser


## Eksterne lenker
*
HolyHell (album)

***HolyHell*** er det selvtitulerte debutalbumet til det amerikanske symfonisk metal-bandet HolyHell.

Musikkalbumet ble utgitt 26. juni 2009 av Magic Circle Music.

## Sporliste
# «Wings of Light» 5:03	
# «Prophecy» 4:54	
# «Revelations»	5:47	
# «Eclipse»	5:32	
# «The Fall»	5:48	
# «Angel of Darkness»	6:26	
# «Holy Water»	5:12	
# «Mephisto»	3:59	
# «Gates of Hell»	5:45	
# «Resurrection» (Godgory coverlåt) 6:30	
# «Last Vision»	5:40	
# «Apocalypse» 4:05	
# «Armageddon»	6:12	

## Kilder
*
Thomas Godwin

**Thomas Godwin** (født 5. november 1920 i Connecticut i USA, død 3. november 2012 i Solihull i England) var en britisk syklist som deltok i De olympiske leker i 1948 i London.

Godwin vant to olympiske bronsemedaljer i sykling under Sommer-OL 1948 i London. Han kom på tredjeplass på 1000 meter tempo bak Jacques Dupont fra Frankrike og belgiske Pierre Nihant. Sammen med Alan Geldard, David Ricketts og Wilfred Waters vant han en bronsemedalje i lagkonkurransen 4000 meter forfølgelsesritt.

## OL-medaljer
* 1948  London -  Bronse sykling, 1000 meter tempo
* 1948  London -  Bronse sykling, 4000 m forfølgelsesritt, lag  Storbritannia

## Referanser


## Eksterne lenker
*
Renato Perona

**Renato Perona** (født 14. november 1927, død 1984) var en italiensk syklist som deltok i de olympiske leker 1948 i London.

Perona ble olympisk mester i sykling under Sommer-OL 1948 i London. Sammen med Ferdinando Teruzzi vant han tandemkonkurransen foran det britiske tandemparet Reginald Harris og Alan Bannister.

## OL-medaljer
* 1948  London -  **Gull** sykling, tandem  Italia

## Eksterne lenker
*
Pere Marquette (elv)

**Pere Marquette River** er ei elv i delstaten Michigan i USA. Elva er rundt 107&nbsp;km lang, og renner fra Lake County like vest for Reed City til Pere Marquette-sjøen ved byen Ludington i Mason County, og derfra til Michigansjøen.

Elva er oppkalt etter en fransk jesuitt-misjonær ved navn Jacques Marquette, som utforsket områdene ved Great Lakes på 1600-tallet.

Den øvre delen av elva har status som National Scenic River. Like ved utløpet ligger *[[Ludington vannkraftverk|Ludington Pumped Storage Plant]]*, et av verdens største pumpekraftverk.

Pere Marquette er også kjent for å være stedet der ørret (*Salmo trutta*) først ble satt ut i USA. Arten fantes ikke naturlig på dette kontinentet, men en fiskeoppdretter tok med seg befrukta ørretegg fra Tyskland til Northville klekkeriet i Michigan på 1800-tallet. Klekkeriet introduserte litt senere arten til denne elva.

## Eksterne lenker
*
Mind Key

**Mind Key** er et progressiv metal-band fra Italia, startet i 1999.

## Diskografi
**Welcome to Another Reality*, Demo (2000)
**Journey of a Rough Diamond* (2004)
**Habemus Poland – Live in Katowice*, DVD (2006)
**Pulse For A Graveheart*  (2009)

## Medlemmer
*Aurelio Fierro – Vokal
*Dario De Cicco – Keyboard
*Emanuele Colella – Gitar
*Andrea Stipa – Trommer
*Lucio Grilli – Bassgitar

## Eksterne lenker
* 
*
Lode Wouters

**Lode Alphonse Wouters** (født 27. mai 1929 i Antwerpen, død 25. mars 2014 ) var en belgisk syklist som deltok i de olympiske leker 1948 i London.

Wouters ble olympisk mester i sykling under Sommer-OL 1948 i London. Han var med på det belgiske laget som vant landeveisrittet over 194,6 kilometer. De andre på laget var Leon De Lathouwer, Eugène Van Roosbroeck og Liévin Lerno. I det individuelle rittet ble han nummer tre.

Han vant sykkelrittet Paris–Tours i 1951 og 1955.

## OL-medaljer
* 1948  London -  **Gull** sykling, landevei 194,6&nbsp;km, lag  Belgia
* 1948  London -  Bronse sykling, landevei 194,6&nbsp;km  Belgia

## Referanser


## Eksterne lenker
*
Krossen

**Krossen** kan vise til:

* Krossen (Vinje) – et tettsted i Vinje kommune i Telemark
* Krossen (Mandal) – et tettsted i Mandal kommune i Vest-Agder
* Krossen (Kristiansand) – et område i Kristiansand kommune i Vest-Agder
Serge Blusson

**Serge Blusson** (født 7. mai 1928 i Paris, død 14. mars 1994) var en fransk syklist som deltok i de olympiske leker 1948 i London.

Blusson ble olympisk mester i sykling under Sommer-OL 1948 i London. Sammen med Pierre Adam, Charles Coste og Fernand Decanali vant han lagkonkurransen 4000 meter forfølgelsesritt foran Italia og Storbritannia.

## OL-medaljer
* 1948  London -  **Gull** sykling, 4000 m forfølgelsesritt, lag  Frankrike

## Referanser


## Eksterne lenker
*
Charles Coste

**Charles Gustave Léonce Coste** (1924–2025)  var en fransk syklist som deltok i de olympiske leker 1948 i London.

Coste ble olympisk mester i sykling under Sommer-OL 1948 i London. Sammen med Pierre Adam, Serge Blusson og Fernand Decanali vant han lagkonkurransen  meter forfølgelsesritt foran Italia og Storbritannia.

Coste var den eldste bæreren av fakkelen under åpningsseremonien for Sommer-OL 2024 i Paris.  

## Mesterskapsmedaljer
### OL-medaljer
* 1948  London –  **Gull** sykling,  m forfølgelsesritt, lag  Frankrike

### VM-medaljer
* 1948  Amsterdam –  Bronse sykling,  m forfølgelsesritt

;Uoffisielt VM, for profesjonelle
* 1949 Grand Prix des Nations –  **Gull** sykling, temporitt

### Fransk mesterskap
;Amatør
* 1947 –  **Gull** sykling,  m forfølgelsesritt
* 1948 –  Sølv sykling,  m forfølgelsesritt
;Profesjonell
* 1949 –  Bronse sykling,  m forfølgelsesritt
* 1953 –  Bronse sykling,  m forfølgelsesritt

## Utmerkelser
*  Ridder av Æreslegionen (31. des. 2021)
*  Ridder av De akademiske palmer
*  *Médaille de la jeunesse, des sports et de l'engagement associatif*, i gull (tidligere tildelt i sølv)
*  *La Médaille de Solidarité et valeur*, i gull
* *Médaille de la reconnaissance du sport cycliste – Médaille du mérite*, i gull

## Fotnoter


## Referanser


## Eksterne lenker
*
Either Way I Think You Know

***Either Way I Think You Know*** er det femte studioalbumet til det norske bandet Minor Majority, utgitt i 2009.

## Sporliste
#«In a Way I Think You Know» &ndash; 2:35
#«Song for Sybil» &ndash; 5:12
#«To Let Go (of That Load)» &ndash; 4:38
#«Like Someone Changed the Rules for Us» &ndash; 4:32
#«When John Passed Away» &ndash; 5:05
#«Dance» &ndash; 2:49
#«Try Me» &ndash; 3:11
#«After Tonight» &ndash; 3:49
#«Ready Made» &ndash; 5:28
#«Either Way I Think You Know» &ndash; 4:39
#«Bloomed & Died» &ndash; 2:54
#«Dorian Leaving the Table in Rage» &ndash; 6:00

## Eksterne lenker
*
Mikhail Nesterov

**Mikhail Vasiljevitsj Nesterov** (russisk Михаил Васильевич Нестеров; født , død 18. oktober 1942) var en russisk  kunstmaler, medlem av Peredvizjnikibevegelsen. Han var en ledende representant for den religiøse symbolismen i russisk malerkunst.

## Landskapsmaler
Nesterov var født i Ufa, hvor han vokste opp i en kjøpmannsfamilie. Allerede i gymnastiden begynte han å male. Etter å ha avsluttet gymnaset i 1874 reiste han til Moskva for å starte ved en allmennfaglig høyskole.

Fra 1877 til 1881 og på nytt i årene fra 1884 til 1886 studerte han ved Moskvas skole i maling, skulptur og arkitektur. Her var han elev hos Vasilij Perov, Aleksej Savrasov og Illarion Prjanisjnikov. I mellomperioden 1881-1884 studerte han ved St. Petersburgs kunstakademi, med Pavel Tsjitsjakov som lærer.

Fra 1889 deltok Nesterov i aktivitetene til Peredvizjniki-gruppen, hvor han ble medlem i 1896. I sine tidlige år som kunstner ble han av alle oppfattet som landskapsmaler.

## Religiøs symbolist og portrettmaler
Ettersom årene gikk tiltok bruken av religiøse motiver i Nesterovs verk, noe som førte til at han kom i konflikt med Peredvizjniki. Maleriet *Den unge Bartolomeus' syn* fra 1890 blir regnet for å ha innledet symbolismen i russisk malerkunst. Bildet skildrer omvendelsen av den russiske middelalderhelgenen Sergej Radonezjskij.

I tidsrommet mellom 1890 og 1910 bodde og arbeidet Nesterov for det meste i Kyiv eller i St. Petersburg. I disse  årene skapte og arbeidet han etter tur med freskommaleriene i Vladimir-katedralen i Kyiv og med mosaikken i Oppstodekirken i St. Petersburg. Senere var han opptatt med ikonmaling. Han bosatte seg da i Moskva.

Etter oktoberrevolusjonen, som han som ortodoks kristen var motstander av, malte Nesterov hovedsakelig portretter. Han portretterte en hel rekke av personlighetene innen kultur og vitenskap. Nesterov døde i 1942 i Moskva.

Flesteparten av verkene hans er i dag i Russlands Museum, samt i Tretjakovgalleriet. Noen malerier er i privat eie. 

## Se også
* Peredvizjniki

## Utvalgte verk
* *Eneboren* (Пустынник) (1889)
* *Den unge Bartolomeus` syn* (Видение отроку Варфоломею) (1890)
* *Kristi brud* (1897)
* *Portrett av E. P. Nesterova* (Е. П. Нестерова) (1905)
* *Det hellige Russland* (Святая Русь) (1906)
* *Høstlandskap* (1906)
* *Filosofene* (Философы) (1917)
* *Portrett av Ivan Pavlov* (1935)

## Referanser
Anselmo Citterio

**Anselmo Citterio** (født 19. mai 1927, død 2. oktober 2006) var en italiensk syklist som deltok i de olympiske leker 1948 i London.

Citterio vant en olympisk sølvmedalje i sykling under Sommer-OL 1948 i London. Sammen med Arnaldo Benfenati, Guido Bernardi og Rino Pucci kom han på andreplass i lagkonkurransen 4000 meter forfølgelsesritt bak Frankrike.

## OL-medaljer
* 1948  London -  Sølv sykling, 4000 m forfølgelsesritt, lag  Italia

## Eksterne lenker
*
Bandar-e Anzali

**Bandar-e Anzali** (farsi: بندر انزلی), kalt **Bandar-e Pahlavi** (farsi: بندر پهلوی) før den iranske revolusjon, er en by i den Iranske provinsen Gilan, rundt 25&nbsp;km nord for Rasht. Byen hadde 110&nbsp;643 innbyggere i 2006.

Bandar-e Anzali ligger på en smal landtunge mellom Anzali-lagunen og Det kaspiske hav, og er en av de viktigste havnebyene i Nord-Iran. Det er fergeforbindelse til Baku i Aserbajdsjan.

Byen ligger delvis lavere enn havnivå.

## Referanser


## Eksterne lenker
*
Péribonka (elv)

**Péribonka** er ei elv i Saguenay-Lac-Saint-Jean-regionen i Quebec, Canada. Den er 547&nbsp;km lang, og har et nedbørsområde på 26&nbsp;936&nbsp;km². 

Elva munner ut i Lac Saint-Jean i Pointe-Taillon nasjonalpark, som en av de største tilløpene til sjøen. Byen Péribonka ligger ved elvemunningen på nordsiden av sjøen.

Romanen *Maria Chapdelaine* fra 1913, av den franske forfatteren Louis Hémon foregår langs denne elva.

Det er 4 vannkraftverk i elva, det eldste bygget i 1952 og det nyeste fullført i 2008. Det største er Chute-des-Passes-demningen fra 1959, med en årsproduksjon på 854 MW.

Péribonka er en tilløpselv til Saguenay som i sin tur flyter ut i St. Lawrence.

## Referanser


## Eksterne lenker
*
Nils Kvernmo

**Nils Kvernmo** (født 1954) er en norsk helseleder. Fra september 2009 til 1. januar 2018 var han administrerende direktør ved St. Olavs hospital HF i Trondheim.

Kvernmo er utdannet sykepleier og har siden 1979 innehatt flere lederstillinger i helsevesenet. Han kom til stillingen som administrerende direktør ved St. Olavs hospital fra stillingen som rådmann i Orkdal kommune. Han var styreleder ved St. Olavs hospital fra 2006 til mai 2009, da han trakk seg for å søke stillingen som administrerende direktør etter Gunnar Bovim. Kvernmo vokste opp på Geitastrand og er Geir Kvernmos eldre bror.

## Referanser
Roy Hegreberg

**Roy Hegreberg** (født 1981) er en norsk tidligere syklist som syklet for det norske kontinentallaget Sparebanken Vest-Ridley. Hegreberg jobber nå som daglig leder for UCI 2.1-rittet Tour des Fjords.

Roy er broren til tidligere syklist og sportssjef i Team Øster Hus-Ridley, Morten Hegreberg. 1. mars 2014 valgte broren å trekke seg fra jobben som sportssjef grunnet trang økonomi i laget. Roy Hegreberg overtok da det sportslige ansvaret i Team Øster Hus-Ridley sammen med Stein Ørn, Arne Åreskjold og Jan Erik Fjotland.

## Meritter

**2005**
:* Ringerike Grand Prix 5. etappe
:* Horsens 2.-plass sammenlagt
::2.-plass 3. etappe
**2006**
: NM: 3.-plass (fellesstart) 2.-plass (lagtempo)
::Nasjonal mester gateritt 
:* Union Race Open
:* Jæren sykkelfestival 1b. etappe, 2.-plass
:* Roserittet 3. etappe, 2.-plass
:* Jessheim 2. etappe, 2.-plass
**2007**
: NM: 14.-plass (fellesstart) 2.-plass (lagtempo)
:* Jæren sykkelfestival 3.-plass sammenlagt
::3.-plass 3. etappe

**2008**
: NM: 6.-plass (fellesstart) 2.-plass (gateritt)
:* Nordsjørittet
:* Viane 9.-plass

**2009**
: NM: 5.-plass (fellesstart) 
:* Sandefjord GP 6.-plass
:* Omloop van de Alblasserwaard 8.-plass
:* Ronde van Noord-Holland  7.-plass
:* Hillerød 2.-plass
:* Vlaamse/Antwerpse Havenpijl 9.-plass
:* GP Rik Van Steenbergen 9.-plass
:* Izegem 10.-plass
**2010**
: NM: 3.-plass (fellesstart) Nasjonal mester (gateritt)
:* Etappeseier, Tour des Pyrénées
:* Nordsjørittet
:* Oslo Grand Prix 4.-plass
:* Ronde van Noord-Holland 5.-plass
:* Rogaland Grand Prix 7.-plass
:* Kernen Omloop Echt-Susteren 9.-plass
:* Schaal Sels 10.-plass
**2011**
:* Nordsjørittet
:* Jæren sykkelfestival Norges-Cup 1.-plass
:* Jæren sykkelfestival Ranking-Ritt 6.-plass
:* Trofej Plava Laguna 4.-plass 
:* Zellik – Galmaarden 5.-plass 
:* Skandisloppet 8.-plass 
:* Rogaland Grand Prix 7.-plass

## Referanser


## Eksterne lenker
* 
* https://web.archive.org/web/20110527062103/http://rittranking.merida.no/person/64407/view
* https://web.archive.org/web/20120509030556/http://www.sykling.no/nyheter/arkivnyheterfralandevei/Sider/Roy%20Hegreberg%20nr.%204%20i%20sesongdebuten.aspx
Hemavan

**Hemavan** (sørsamisk: *Bïerke*) er et tettsted i Storuman kommune i Västerbottens län i landskapet Lappland i Sverige. Det ligger ved E12, ca. 150 kilometer nordvest for tettstedet Storuman og ca. 19 kilometer vest for Tärnaby. Tettstedet befinner seg omkring 38 kilometer fra riksgrensen og omkring 97 km til nærmeste norske by Mo i Rana. En internasjonal turistvei Blå vegen går gjennom Hemavan. I 2010 hadde tettstedet 222 innbyggere.

Tettstedet ble opprettet i 1834 under navnet *Björkfors*. I 1918 fikk det sitt nåværende navn **Hemavan**. Det befinner seg i lavlandet i nærheten av innsjøene Ahasjön og *Tängsvattenluspen*. Hemavan er omgitt av en mektig fjellverden med fjelltopper på omkring 1 700 meter i Norra Storfjället, *Södra Storfjället* og Artfjället. 

Seks dager i uken går det direktefly mellom Arlanda lufthavn og Hemavan Flyplass, og man kan reise mellom Stockholm og Hemavan på mindre enn to timer.

Hemavan er først og fremst et turiststed, som såvel sommer som vinter lokker besøkende til fots eller på ski i fjellet. Den alpine skisporten står høyst på listen for turister og det finnes snø i bakkene fra begynnelsen av november. Alpinistklubben *IK Fjällvinden* i Tärnaby trener og konkurrerer i *Ingemarbacken* og *Anjabacken* og på bar bakke ved Vikmyra idrettsplats i Tärnaby om sommeren og høsten.

Den 425 kilometer lange vandringsveien Kungsleden, begynner i Hemavan og ender i Abisko. Drottningleden er omkring 10 kilometer, og ble innviet i år 2000 av dronning Silvia av Sverige og strekker seg mellom Hemavan og Laisaliden.

I Hemavan finnes det et høyfjellshotell og flere overnattingshytter. 

Fjellparken har også en restaurant med en unik utsikt. Der kan man besøke den fjellbotaniske hagen som viser de fleste urter og blomster i området. I kjelleren finner man også et natur-rom med informasjon om *Vindelfjällens naturreservat*.

Utfluktsmål i nærheten av Hemavan er Joesjö og *Ruttjebäcken*, som er kjent for sine erosjonsavleiringer. 

Hemavan er også et område hvor det svenske forsvaret hvert år avholder vinterøvelser innenfor alle de tre forsvarsgreinene.

## Referanser


## Eksterne lenker
*
Ungarn under Sommer-OL 1948

**Ungarn under Sommer-OL 1948**. Ethundretjuesju sportsutøvere fra Ungarn, både kvinner og menn, deltok i fjorten sporter under Sommer-OL 1948 i London. Ungarn kom på fjerdeplass med ti gull-, fem sølv- og fire bronsemedaljer. Friidrettstutøveren Imre Németh var flaggbærer under åpningsseremonien.  

## Medaljer

## Medaljevinnerne
Ashoka den store

**Aśoka** (sanskrit: devanāgarī: अशोकः/IAST: Aśokaḥ/IPA: []; født ca. 304. f.Kr., død 232 f.Kr.), kjent som **Ashoka den store** siden han regnes som en av Indias beste keisere, var en indisk keiser (*samrat*) over Mauryariket som styrte over nesten hele det indiske subkontinentet etter flere militære erobringer fra omtrent 272 f.Kr. til sin død.

Aśokas rike strekte seg fra dagens Afghanistan og Pakistan i vest til Bangladesh og Assam i øst, og så langt sør som det nordlige Kerala og Andhra Pradesh (bortsett fra Tamil Nadu). Han erobret kongeriket kjent som Kalinga, som hadde motstått tidligere erobringforsøk fra Aśokas forgjengere, helt tilbake til Chandragupta Maurya. Aśoka hadde sin hovedstad i Magadha, i det som i dag er Bihar.

Han konverterte til buddhismen fra datidens vediske tradisjoner etter å ha vært vitne til de store blodsutgytelsene under Kalinga-krigen, som han selv hadde startet ut fra et ønske om større erobringer. Senere henga han seg til å spre buddhismen utover i Asia, og opprettet monumenter som markerte viktige steder i livet til Gautama Buddha. Aśoka blir av enkelte regnet som keiseren over alle tider i menneskenes historie og som en filantropisk hersker. Aśoka var en tilhenger av ikkevold (*mahavira*), kjærlighet, sannhet, toleranse og vegetarisme.

I indisk historie blir han husket som *Samraat Chakravartin Ashoka*, *Keiseren over keisere Ashoka*, blant mange andre navn.

## Referanser


## Eksterne lenker
*
Gudmund Marhaug

**Gudmund Olav Marhaug** (født 30. august 1945) er utdannet barnelege og professor i medisin ved NTNU. Han er fagdirektør ved St. Olavs hospital HF, og har tidligere vært klinikksjef ved Barne og Ungdomsklinikken ved samme sykehus. Han var konstituert adm.direktør fra 18. mai til 15. oktober 2009, mellom Gunnar Bovim og Nils Kvernmo.

## Eksterne lenker
*
Zdeňka Honsová

**Zdeňka Honsová** (født 3. juli 1927 i Jihlava, død 16. mai 1994) var en tsjekkoslovakisk turner. Hun var med i et OL.

Hun deltok i OL 1948, her fikk Tsjekkoslovakia gull i lagkonkurransen. Her ble hun beste utøver sammenlagt, og hun fikk høyeste karakter av alle i både bom og ringer. Kvinnene ble imidlertid kun premiert som lag.

## Referanser


## Eksterne lenker
*
Saint John (elv)

**Saint John** (fransk: *Saint-Jean*) er en elv i USA og Canada. Elven er 673 km lang, og har et nedbørsområde på ca. 55&nbsp;000 km², omtrent likelig fordelt mellom de to landene.

Elvens kilder ligger i delstaten Maine, og har det meste av sitt løp gjennom den canadiske provinsen New Brunswick. Den utgjør grensen mellom de to landene i to partier. Den er den nest lengste elven på den nordamerikanske østkysten mellom St. Lawrence og Mississippi, bare overgått av Susquehanna.

På 1950- og 60-tallet ble elven bygget ut med flere vannkraftverk, hvorav Mactaquac-demningen (1968) er den største.

Den nedre delen av elven, fra Fredericton til utløpet er et populært område for fritidsbåter.
Tom Zirbel

**Tom Zirbel** (født 30. oktober 1978) er en amerikansk syklist. Han syklet for det amerikanske kontinentallaget Priority Health/Bissell Pro Cycling Team fra 2006. For 2010-sesongen hadde han en avtale om å sykle for det amerikanske ProTour-laget Garmin-Slipstream, men han testet positivt for DHEA og fikk kontrakten annullert. Han ble utestengt i to år, og bestemte seg for å legge opp. I mars 2011 valgte det amerikanske anti-doping byrået (USADA) å redusere utestengelsen med seks måneder på grunn av opplysninger han bidro med i to andre dopingsaker.

## Referanser


## Eksterne lenker
* 
* 
* Zirbels blogg
Geez

**Geez** (ግዕዝ, *gəʽ(ə)z*), tidvis referert til i vitenskapelig litteratur som klassisk etiopisk, er sørsemittisk språk fra oldtiden i den afroasiatiske språkfamilien, men er i dag et utdødd språk. Språket har opphav i Eritrea, med det eldste kjente geez-skriften i Matara, sør i Eritrea. Språket var det offisielle språk i oldtidens kongerike i Aksum og ved det etiopiske keiserhoffet. I dag brukes geez som det viktigste liturgiske språket i den eritreisk-ortodokse kirke, den etiopisk-ortodokse kirke, den etiopisk-katolske kirke, den eritreiske katolske kirken og det jødiske samfunnet Beta Israel som har opphav i Etiopia, hvor fleste lever i dag i Israel.

Hawultiobelisken er en føraksumittisk obelisk fra oldtiden som er lokalisert i Matara i Eritrea. Monumentet dateres til den tidlige aksumittiske perioden (forut kongeriket Aksum) og bærer det eldste kjente eksemplet på det gamle geez-skriften. Tigréspråket og tigrinjaspråket har begge en ordlikhet på omtrent 70 % med geez. De fleste lingvister mener at geez ikke utgjør et felles opphav til moderne etiopisk-semittisk språk, men ble tidlig et eget språk fra et annet hypotetisk uattestert fellesspråk.

De eldste tekster på geez er innskrifter fra 300-tallet e.Kr.; skriftene mangler vokaltegn likesom de fleste andre semittiske skriftspråk, men i påfølgende århundrer betegnes vokaler ved små streker eller modifikasjoner av konsonanttegn. Den eldste bibeloversettelsen på geez stammer fra ca. år 500, og i århundrene som fulgte dukket det opp en rekke oversettelser av apokryfe bibeltekster, for eksempel *[[Henoks bok]]*. Litteratur på geez består nesten utelukkende av slike religiøse oversettelser, og det lille som eksisterer av originallitteratur er også av kirkelig art, som salmer. Ettersom kirkelitteraturen er forfattet på dette språket er det blitt den etiopiske kirkes liturgiske språk. Fra 900-tallet av ble geez avløst som talespråk av tigrinja og amharisk.

## Referanser


## Litteratur
* Lambdin, Thomas (1978): *Introduction to Classical Ethiopic*. Harvard Semitic Studies. Bind 24. Missoula: Scholars Press. ISBN 978-0-89130-263-6.
* Leslau, Wolf (1987): *Comparative Dictionary of Ge'ez (Classical Ethiopic): Geez—English, English—Geez, with an Index of the Semitic Roots*. Wiesbaden: Harrassowitz. ISBN 978-3-447-02592-8.
* Leslau, Wolf (1989): *Concise Dictionary of Ge'ez (Classical Ethiopic)*. Wiesbaden: Harrassowitz. ISBN 978-3-447-02873-8.

## Eksterne lenker
* 
* Bibliotek med etiopiske skrifter
Snø på Mars

**«Snø på Mars»** er rockegruppa DumDum Boys sin første single siden 2006, og den første fra albumet Tidsmaskin. Sangen er skrevet av Kjartan Kristiansen.

## Sporliste

# «Snø på Mars» (3:21)

## Referanser
Sigurd Jakobsen

**Sigurd Jakobsen** (1911–1943) var aktiv i motstandsbevegelsen under andre verdenskrig; troppssjef i Milorg og han opererte sammen med Oslogjengen.

Han var sønn av Jakob Fredriksen og Kristine Reinertsen. Han giftet seg med Synnøve Pedersen i 1942 og fikk ett barn med henne.

## Andre verdenskrig
Under andre verdenskrig jobbet Jakobsen ved Oslo Havn og jobben ga ham tilgang til tegninger av kaiene og bygningene som Oslogjengen brukte da de senket flere skip på havnen.

Operasjon Mardonius var kodenavnet på en sabotasjeaksjon på Oslo havn natt til 27. april 1943. Sigurd Jakobsen var  med blant andre sammen med Max Manus, Gregers Gram, Halvor Haddeland og Einar Riis Johansen. Manus, Gram, Haddeland og Riis Johansen padlet i kano fra Bleikøya inn til havnen i ly av mørket og festet magnetiske miner (limpets) på tyske skip som lå ved kai. De returnerte til Ljan lenger inn i Bunnefjorden. Jakobsen, som arbeidet ved Akers mekaniske verksted, festet tilsvarende miner på skip inne på verftet. Det ble festet miner på syv skip, men bare tre skip ble alvorlig skadet: «Ortelsburg» (3&nbsp;800 bruttoregistertonn) ble senket, «Tugela» (5&nbsp;800 bruttoregistertonn) fikk skader og slagside og en oljelekter ble senket. De andre minene gikk enten ikke av eller ble funnet og uskadeliggjort av tyskerne.

Sigurd Jakobsen ble senere arrestert for blant annet motstandsarbeid og tilsto etter tortur sin rolle i operasjonen. Han ble henrettet den 14. oktober 1943 i Trandumskogen i Ullensaker.

### Ettermæle
I filmen Max Manus ble han spilt av Eirik Evjen.

## Eksterne lenker
*  Våre falne - Andre bok, side 460
Eva Harr

**Eva Harr** (1951–2024) var en norsk maler og grafiker. Harr studerte ved Statens håndverks- og kunstindustriskole fra 1972 til 1977 og deretter ved Statens kunstakademi fra 1977 til 1981.

Hennes bilder med landskapsmotiver fra Nord-Norge har gjort henne kjent, men hun har også i senere bilder hatt et mer ekspressivt uttrykk. Hun har deltatt på Statens Høstutstilling, på kollektivutstillinger i Norge og utlandet og hatt en rekke separatutstillinger i Norge. Eva Harr er innkjøpt av Nasjonalgalleriet, Norsk kulturråd, Riksgalleriet, Nordnorsk Kunstmuseum, Bodø kommune, Narvik kommune, Tromsø kommune og Harstad kommune. Hun har også utsmykket hurtigruten «Richard With».

Sommeren 2007 åpnet et permanent galleri med hennes kunst i Reine kultursenter på Reine i Lofoten hvor også fotografen Frank A. Jenssen viser sine bilder. 

## Referanser


## Eksterne lenker
* Eva Harrs hjemmeside
Borgne

**Borgne** er en rundt 30 kilometer lang elv i kantonen Wallis i Sveits. 

Dens kildeelver er *Borgne de Ferpècle* og  *Borgne d'Arolla*, som begge kommer fra isbreer mellom Dent Blanche (4357 m) og Pigne d'Arolla. Borgne renner først gjennom en høytliggende dal, og deretter gjennom dype slukter i Val d'Hérens og munner til slutt ut i Rhône et par kilometer øst for Sion. Den viktigste sideelva er Dixence. Her ligger *Lac des Dix*, hovedmagasinet i vannkraftsystemet Grande Dixence.

## Bilder

Fil:Unterer Arollagletscher.JPG|Kilden til Borgne d'Arolla
Fil:Borgne de Ferpècle.JPG|Borgne de Ferpècle
Fil:Arollatal.JPG|Borgne d'Arolla
Fil:Les Haudères.JPG|Tal der Borgne de Ferpècle bei Les Haudères mit dem Dent Blanche im Hintergrund.